**FARSKÉ OZNAMY – filiálky NEMČICE ⦁ Farnosti Topoľčany**

**22. nedeľa v Cezročnom období**

(28.8.2022 – 4.9.2022)

▪ **Sv. omše počas týždňa v Nemčiciach a ich úmysly**:

*Streda*: 18.30 h. Na úmysel rodiny

*Piatok*: 08.00 h. + Ján, Mária Kizekoví, ich deti a rodičia

*Nedeľa*: 09.00 h. + Vilma a František Haloví

▪  **Liturgický kalendár týždňa:**

*Pondelok*: Mučenícka smrť sv. Jána Krstiteľa, spomienka

*Piatok*:   O najsvätejšom Srdci Ježišovom, votívna sv. omša (*1. piatok*)

*Sobota*:   Sv. Gregora Veľkého, pápeža a učiteľa Cirkvi (*1. sobota*)

*Nedeľa*:   MARIÁNSKA PÚŤ V TOPOĽČANOCH (*23. nedeľa cez rok*)

▪ V nastávajúcom týždni máme pred sebou našu tradičnú mariánsku púť v Topoľčanoch. Jej bohatý duchovný program je celý a detailne zverejnený na plagátoch vo výveskách alebo na farskom webe. Dovoľujeme si však dať do pozornosti aspoň niektoré významné slávenia, pričom na púť vás srdečne pozývame:

⦁ Vo štvrtok 1.9. sv. omša o 18.30 hod. bude obetovaná za zosnulého pána kanonika vsdp. Ladislava Dorušáka (*25. výročie jeho úmrtia*) a bude za účasti viacerých kňazov.

⦁ Sv. omša v piatok 2.9. o 11.30 h. bude pravdepodobne vysielaná v priamom prenose pre Rádio Mária. A omša v piatok večer o 18.30 hod. bude mládežnícka s prosbou o zdarný začiatok a priebeh nového školského roka. Deti a mládež srdečne pozývame!

⦁ V sobotu 3.9. bude sv. omša aj o 15.30 hod. - osobitne pre chorých a seniorov, lebo pri nej budeme udeľovať sviatosť pomazania chorých. A večerná sv. omša v sobotu o 18.30 hod. bude v prípade priaznivého počasia zakončená sviečkovým sprievodom so sochou Panny Márie okolo farského kostola námestím (*treba si priniesť sviečky*).

⦁ Upozorňujeme, že v **nedeľu 4.9. nebude sv. omša o 9.00 hod. vo farskom kostole**. Ale bude slávnostná sv. omša o 10.30 hod. A v prípade priaznivého počasia bude omša za kostolom pri Lurdskej jaskyni a bude ju celebrovať Mons. Zdenek Wasserbauer, pomocný biskup pražský a generálny vikár Pražského arcibiskupstva (ČR).

⦁ Počas púte budeme viacerí kňazi spovedať pred všetkými sv. omšami. Bude tiež možnosť zapísať si úmysly na netermínované sv. omše, kedy pri zápise sa dostane obrázok našej Sedembolestnej Panny Márie, kde bude napísaný nahlásený úmysel. A počas púte je taktiež v našom farskom kostole možnosť získať úplne odpustky.

▪ Prosíme ochotných mládežníkov, dobrovoľníkov a pomocníkov o pomoc pri organizovaní našej mariánskej púte. Spoločné stretnutie budeme mať v utorok 30.8. po večernej sv. omši vo farskom kostole o 19.15 hod. Vopred ďakujeme za pomoc.

▪ Od stredy 31.8. sú opäť sv. omše v Nemčiciach takisto v stredy. V stredu teda bude sv. omša o 18.30 hod. a pred ňou od 17.30 hod. sa tam bude spovedať. Sv. omša na 1. piatok v Nemčiciach bude ráno o 8.00 hod. Večerná sv. omša v piatok nebude.

▪ Vzývanie Ducha Svätého – *Veni Sanctae* na začiatku nového školského roka budeme mať pri sv. omšiach v piatok 2.9. o 8.00 hod. v Nemčiciach a o 18.30 v Topoľčanoch.

▪ V pondelok 29.8. a vo štvrtok 1.9. máme štátne sviatky, kedy sú zatvorené všetky obchody. Z tohto dôvodu v **pondelok 29.8. nie sú úradné hodiny** kancelárie FÚ.

▪ Naša Farnosť Topoľčany organizuje autobus na narodnú púť k Sedembolestnej do Šaštína a to vo štvrtok 15. septembra 2022. Odchod autobusu bude o 6.30 hod. od Modráka so zastávkou v Nemčiciach. Cena je farským úradom pre všetkých dotovaná a pre účastníka bude činiť 5,- €. Poplatok sa bude vyberať až v autobuse. Miništranti a naši členovia mládežníckeho spevokolu poplatok platiť nemusia– uhradí to za nich farský úrad. Záujemci sa môžu zapísať od dnes v sakristii kostola. Duchovne púť bude osobne sprevádzať náš pán kaplán Dominik, ktorý v Šaštíne študoval.